1947 йылда Маршалл планы төҙөлә. Уның буйынса Европа илдәре хөкүмәттәренән һул партия вәкилдәрен сығарыу, Көнсығыш Европа илдәре һәм СССР-ҙан продукция һатып алыуҙан баш тартып (мәҫәлән, Франция Польшанан күмерҙе тоннаһын 12 доллар менән алмайынса АҠШ-тан яҡынса 20 долларлыҡ күмерен һатып алрға тейеш була), нигеҙҙә, Америка тауарҙарын һәм ҡоралын һатып алыуға кредит биреү шарттарында Европа илдәре иҡтисадын тергеҙеү күҙаллана.